РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 37

от заседание на комисия ”Управление на собствеността”
към Пленума на Висшия съдебен съвет, проведено на 05.07.2017 г.

Днес, 05.07.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Светла Петкова
                                                                                       Юлиана Колева
                                                                                       Розалин Трендафилов
                                                                                       Димитър Узунов                                                                                       
                                                                                       
	ОТСЪСТВА: Милка Итова.

           От администрацията на ВСС присъстват: инж. Добромира Димитрова – и.д. директор на дирекция „Управление на собствеността на съдебната власт на съдебната власт”,  инж. Дениза Павлова – главен експерт в дирекция „Управление на собствеността на съдебната власт” и и.д. началник на отдел „Инвестиции и строителство” и Владимир Димитров - старши експерт - юрист в дирекция „Управление на собствеността на съдебната власт“ и Анжела Цветанова - младши експерт в дирекция „Управление на собствеността на съдебната власт“ .

1. ОТНОСНО: Проект на писмо до г-жа Цецка Цачева – министър на правосъдието.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1.	ПРИЕМА доклада на Елисавета Илиева – н-к отдел „Счетоводство и методология”, той и главен счетоводител на ВСС.
1.2.	ОДОБРЯВА проект на писмо до г-жа Цецка Цачева – министър на правосъдието.

2. ОТНОСНО: Предложение за осигуряване на финансови средства по § 52-03 „Придобиване на друго оборудване машини и съоръжения” за закупуване на стълбищни роботи, с цел реализиране на достъпна среда в сградите на съдебната власт.
Приложение: Доклад от инж. Дениза Павлова – главен експерт и и.д. началник на отдел „Инвестиции и строителство”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1.	ПРИЕМА за сведение доклада на инж. Дениза Павлова – главен експерт и и.д. началник на отдел „Инвестиции и строителство”.
2.2.	Извършването на разход в размер на 296 000 лв. за реализиране на достъпна среда в сградите на съдебната власт чрез закупуване на стълбищни роботи е необходим и целесъобразен. Съгласно Единния бюджетен класификатор, средствата следва да се предвидят по § 52-03 „Придобиване на друго оборудване машини и съоръжения”.
2.3.	ПРЕДЛАГА на Комисия „Бюджет и финанси” да извърши корекция по бюджетните сметки на органите на съдебната власт, за закупуване на стълбищни роботи, съгласно приложения списък.
2.4.	ИЗПРАЩА решението по т. 2 от настоящия протокол ведно с преписката на Комисия „Бюджет и финанси”, по компетентност.

3. ОТНОСНО: Одобряване на окръжно писмо до административните ръководители на органите на съдебна власт.
Приложение: Проект на писмо, изготвено от инж. Дениза Павлова – главен експерт и и.д. началник на отдел „Инвестиции и строителство”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1.	ОДОБРЯВА проект на писмо до председателя на Върховен касационен съд, до председателя на Върховен административен съд, до главния прокурор на Република България и до административните ръководители на органите на съдебна власт.

4. ОТНОСНО: Проект на договор за безвъзмездно предоставяне право на управление на Висш съдебен съвет върху имот – частна държавна собственост, находящ се в гр. Велико Търново, ул. „Цар Тодор Светослав” № 1.
Приложение: Доклад от Надя Горгорова – младши експерт икономист в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1.	ПРЕДЛАГА на Пленума на Висшия съдебен съвет да вземе следното решение:

4.1.1.	УПЪЛНОМОЩАВА представляващия Висш съдебен съвет, да сключи договор с Областния управител на Област Велико Търново за безвъзмездно предоставяне право на управление на Висш съдебен съвет върху имот – частна държавна собственост, находящ се в гр. Велико Търново, ул. „Цар Тодор Светослав” № 1, за нуждите на Военно-окръжна прокуратура гр. София, Военно-следствен участък гр. Велико Търново.

4.2.	ВНАСЯ предложението в следващото редовно заседание на Пленума на Висшия съдебен съвет.

5. ОТНОСНО: Писма рег. № ВСС-8401/21.06.2017 г. и рег. № ВСС-8312/20.06.2017 г. от кмета на Община Тервел.
Приложение: Доклад от инж. Лидия Кирилова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1.	Да се отправи искане за становище по чл. 389 от Закона за съдебната власт от административните ръководители на Районен съд гр. Тервел и Районна прокуратура гр. Тервел относно наличието на отпаднала необходимост от недвижим имот – публична държавна собственост, намиращ се в гр. Тервел, ул. „Св. Св. Кирил и Методий” № 4, представляващ дворно място от 5 700 кв.м. заедно с построената в него масивна триетажна сграда със застроена площ от 842 кв.м.
5.2.	Да се отправи искане за становище от административните ръководители на Районен съд гр. Тервел и Районна прокуратура гр. Тервел относно наличието на необходимост от втори етаж на сграда – частна общинска собственост в гр. Тервел, ул. „Св. Св. Кирил и Методий” № 2.
5.3.	ОДОБРЯВА проекти на писма по т. 5.1. и т. 5.2.

5.4.	ПРЕДЛАГА на Пленума на Висшия съдебен съвет да вземе следното решение:

5.5.	УПЪЛНОМОЩАВА представляващия Висш съдебен съвет да подпише договор с кмета на Община гр. Тервел за предоставяне на безвъзмездно право на управление за срок от 10 г. върху имот – публична общинска собственост, находящ се в гр. Тервел, ул. „Христо Ботев” № 3 и представляващ едноетажна административна сграда със застроена площ от 148 кв.м. и масивна пристройка от ж.б.плоча със застроена площ от 157 кв.м.

5.6.	ВНАСЯ предложението в следващото редовно заседание на Пленума на Висшия съдебен съвет.

6. ОТНОСНО: Решение на Комисия „Бюджет и финанси” по протокол № 20/31.05.2017 г. по предложения на председателя на ВКС за безвъзмездно предоставяне на леки автомобили на органите на съдебната власт.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1.	ОТЛАГА разглеждането на т. 6 от настоящия протокол, с оглед получаване и обобщаване на изисканата информация от органите на съдебната власт, в изпълнение на Решение на Пленума на Висшия съдебен съвет, взето по протокол № 21/20.06.2017 г., т. 47.

7. ОТНОСНО: Проект на писмо до генерал-майор Михаил Попов – командир на сухопътни войски, за безвъзмездно предоставяне на автомобили.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1.	ИЗПРАЩА на Комисия „Бюджет и финанси” експертна оценка № 8404/22.06.2017 г. за ползване и действия съгласно решението на Пленума на ВСС по протокол № 21/29.06.2017 г.
7.2.	ОДОБРЯВА текст на писмо до генерал-майор Михаил Попов – командир на сухопътни войски.

8. ОТНОСНО: Писмо рег. № ВСС-7382/01.06.2017 г. от БА ВЛЕК, вещи лица и експерти с поставени въпроси във връзка с проведено заседание на Гражданския съвет на 30.06.2017 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1.	ПРИЕМА за сведение писмо с рег. № ВСС-7382/01.06.2017 г. от БА ВЛЕК, вещи лица и експерти с поставени въпроси във връзка с проведено заседание на Гражданския съвет на 30.06.2017 г.

8.2.	ПРЕДОСТАВЯ на съпредседателя на Гражданския съвет изготвената информация по поставените въпроси от БА ВЛЕК, свързани с ремонтите на сградния фонд на органите на съдебната власт.

9. ОТНОСНО: Доклад от г-н Димитър Тончев – главен секретар и председател на жилищната комисия към ВСС относно изменение и допълване на решение по т. 22 от протокол № 41/10.11.2016 г. на Пленума на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1.	ПРИЕМА доклада от г-н Димитър Тончев – главен секретар и председател на жилищната комисия към ВСС относно изменение и допълване на решение по т. 22 от протокол № 41/10.11.2016 г. на Пленума на ВСС.

9.2.	ПРЕДЛАГА на Пленума на Висшия съдебен съвет следния проект на решение:

9.2.1.	ИЗМЕНЯ И ДОПЪЛВА решението си по протокол № 41/10.11.2016 г., т. 22, като в състава на Жилищната комисия, на мястото на Юлияна Николова – бивш служител на Висшия съдебен съвет ВКЛЮЧВА Надя Горгорова – младши експерт икономист в дирекция „Управление на собствеността на съдебната власт”.

9.3.	ВНАСЯ предложението в следващото редовно заседание на Пленума на Висшия съдебен съвет.

10. ОТНОСНО: Приемане на ведомствен апартамент № 1 в гр. София, кв. „Дървеница”, бул. „Андрей Ляпчев” № 9, ет. 2 от Трифон Трифонов – бивш следовател в Национална следствена служба.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1.	ПРИЕМА за сведение доклада от инж. Димитър Шиклев – главен експерт в дирекция „Управление на собствеността на съдебната власт” и Анжела Цветанова – младши експерт в дирекция „Управление на собствеността на съдебната власт” за освобождаване на апартамент № 1 в гр. София, кв. „Дървеница”, бул. „Андрей Ляпчев” № 9, ет. 2 от наемателя Трифон Трифонов – бивш следовател в Национална следствена служба и предавателно-приемателния протокол, подписан на 03.07.2017 г.

10.2.	ИЗПРАЩА решението по т. 10 от настоящия протокол ведно с доклада и оригинален екземпляр от предавателно-приемателния протокол от 03.07.2017 г., на дирекция „Финанси и бюджет”, за действия по компетентност.
.

11. ОТНОСНО: Проект на договор с „НЮ БОЯНА ГРЕЙВ” ЕООД за филмови снимки в Съдебна палата гр. София, бул. „Витоша” № 2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение:

1.	УПЪЛНОМОЩАВА председателя на Върховния касационен съд да сключи договор с „НЮ БОЯНА ГРЕЙВ” ЕООД за филмови снимки на територията на съдебната палата – гр. София, бул. „Витоша” № 2 на 08.07.2017 г. /събота/ от 07,00 до 19,00 часа, на стойност не по-ниска от 1 428,99 лв. с включен ДДС.

2.	ВНАСЯ предложението като допълнителна точка в редовно заседание на Пленума на Висшия съдебен съвет, насрочено за 06.07.2017 г.

12. ОТНОСНО: Искане от председателя на Окръжен съд гр. Стара Загора за отпускане на средства за доставка и монтаж на нов актив – подмяна на центробежна помпа на отоплителен котел, на стойност 5 580,68 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1.	Извършването на разход за доставка и монтаж на нов актив – центробежна помпа на отоплителен котел в Окръжен съд гр. Стара Загора е целесъобразно. Стойността на разхода е определена на 5 580,68 лв. с ДДС, съгласно оферта от поддържащата инсталационна фирма.

12.2.	ИЗПРАЩА решението по т. 12 от настоящия протокол на Комисия „Бюджет и финанси”, за съгласуване на сумата за увеличаване на бюджета на Окръжен съд гр. Стара Загора.

13. ОТНОСНО: Осигуряване на средства за извършване на ремонт на покрив, фасада, тротоар, вътрешен двор и др. В сградата на Административен съд гр. Хасково.
Приложение: Доклад от инж. Добромира Димитрова – главен експерт и и.д. директор на дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1.	Извършването на разход в размер на 22 200,00 лв. с включен ДДС за текущ ремонт, включващ плосък покрив, отстраняване на следи от влага вътре в сградата, частична подмяна на облицовъчни плочи по фасада и обработване на английски двор с хидроизолационно лепило, е неотложно необходим. Стойността му е определена съгласно най-ниската оферта.

13.2.	ПРЕДЛАГА на административния ръководител на Административен съд гр. Хасково да уведоми кмета на Община Хасково за необходимостта от ремонт на тротоара.

13.3.	УКАЗВА на административния ръководител на Административен съд гр. Хасково да представи становище от инженер по част ВиК с пълна проектантска провоспособност с предписани мероприятия за отводняване на вътрешния двор, които съответно да бъдат остойностени, за отпускане на средства.

13.4.	ИЗПРАЩА решението по т. 13 от настоящия протокол на Комисия „Бюджет и финанси”, за корекция на бюджета на Административен съд гр. Хасково.

14. ОТНОСНО: Осигуряване на средства за изработване на проект за изграждане на пожароизвестителна инсталация /ПИС/ в сгради, ползвани от Районен съд гр. Варна.
Приложение: Доклад от инж. Добромира Димитрова – главен експерт и и.д. директор на дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1.	ОДОБРЯВА проект на писмо до административния ръководител – председател на Районен съд гр. Варна за включване на обект – проектиране и изграждане на ПИИ в сгради, ползвани от Районен съд гр. Варна, в инвестиционната програма на ВСС за 2018 г.

15. ОТНОСНО: Искане от председателя на Районен съд гр. Раднево за осигуряване на средства за строителни и монтажни работи по фасадата на Съдебна палата гр. Раднево, на стойност 5 788,00 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1.	Извършването на разход за текущ ремонт на козирка и тераси в размер на 5 788,00 лв. с включено ДДС е неотложно необходим. Стойността му е определена съгласно най-ниската оферта.

15.2.	ИЗПРАЩА решението по т. 15 от настоящия протокол на Комисия „Бюджет и финанси”, за корекция на бюджета на Районен съд гр. Раднево.

16. ОТНОСНО: Искане от председателя на Районен съд гр. Чирпан за отпускане на средства за закупуване на ламиниран паркет за кабинет, щори за прозорци и 20 бр. столове, на обща стойност 1 468,94 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1.	Извършването на разход за закупуване на материали за ремонт на кабинет /304,60 лв./, щори за прозорци /69,78 лв./ и 20 бр. столове /1 094,56 лв./ в сградата на Районен съд гр. Чирпан е целесъобразно. Стойността на разхода е определена на 1 470 лв. с ДДС, съгласно най-ниските оферти.

16.2.	ИЗПРАЩА решението по т. 16 от настоящия протокол на Комисия „Бюджет и финанси”, за съгласуване и корекция на бюджета на Районен съд гр. Чирпан.

ДОПЪЛНИТЕЛНИ ТОЧКИ, включени за разглеждане
в днешното заседание от председателя на Комисията:

17. ОТНОСНО: Писмо от г-н Димитър Тончев – главен секретар на ВСС относно определяне на участници в конкурсната комисия по обявения конкурс за назначаване на служител на длъжността „Директор на дирекция „Управление на собствеността на съдебната власт”” в администрацията на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1. ОПРЕДЕЛЯ г-жа Светла Петкова – член на Висшия съдебен съвет и заместник-председател на Комисия „Управление на собствеността” за редовен член на конкурсната комисия по обявения конкурс за назначаване на служител на длъжността „Директор на дирекция „Управление на собствеността на съдебната власт”” в администрацията на Висшия съдебен съвет.
17.2. ИЗПРАЩА решението по т. 17 от настоящия протокол на Главния секретар на ВСС.

18. ОТНОСНО: Писмо от г-н Димитър Тончев – главен секретар на ВСС относно определяне на участници в конкурсната комисия по обявения конкурс за назначаване на служител на длъжността „Началник на отдел „Инвестиции и строителство” в дирекция „Управление на собствеността на съдебната власт” в администрацията на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

18.1. ОПРЕДЕЛЯ г-жа Светла Петкова – член на Висшия съдебен съвет и заместник-председател на Комисия „Управление на собствеността” за редовен член на конкурсната комисия по обявения конкурс за назначаване на служител на длъжността „Началник на отдел „Инвестиции и строителство” в дирекция „Управление на собствеността на съдебната власт” в администрацията на Висшия съдебен съвет.

18.2. ИЗПРАЩА решението по т. 18 от настоящия протокол на Главния секретар на ВСС.

19. ОТНОСНО: Проект на писмо до Министерство на правосъдието във връзка с правото на управление върху три недвижими имота на съдебната власт в гр. Велико Търново, гр. Бургас и гр. Петрич.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

19.1. ОДОБРЯВА проект на писмо до г-жа Десислава Ахладова – заместник-министър на правосъдието относно уреждане на взаимоотношенията между Министерство на правосъдието и Висшия съдебен съвет, свързани с  правото на управление върху недвижими имоти на съдебната власт в гр. Петрич, гр. Бургас и гр. Велико Търново.

20. ОТНОСНО: Искане на „Изток Парксайд” ЕООД за предоставяне достъп през част от недвижим имот – УПИ VІІ-1365 на Национална следствена служба, находящ се на бул. „Г. М. Димитров” № 42.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

20.1.	ПРИЕМА становището на ПРБ по искането на  „Изток Парксайд“ ЕООД за предоставяне право на достъп през част от недвижим имот – УПИ VII – 1365 на НСлС ,находящ се на бул.“Г.М.Димитров“ № 42.

20.2.	ВЪЗЛАГА на дирекция „Управление на собствеността на съдебната власт” да подготви необходимите писма, съобразно изразеното становище на ПРБ до Столична община, Столична община – район „Изгрев“ и  „Изток Парксайд“ ЕООД.

20.3.	ПРЕДЛАГА на Пленума на Висшия съдебен съвет да вземе следното решение:

20.3.1.	ДАВА СЪГЛАСИЕ да се предостави право на достъп на „Изток Парксайд” ЕООД през част от недвижим имот – УПИ VII – 1365 на НСлС, находящ се на бул.“Г.М.Димитров“ № 42, съгласно т. 1 от становище на главния прокурор на Република България по писмо вх. № ВСС-7515/29.06.2017 г. и при спазване на мерките, посочени в т. 5 и т. 6 от същото.
20.3.2.	За решението по т. 1 да се уведоми „Изток Парксайд” ЕООД.
20.3.3.	ВНАСЯ предложението в следващо заседание на Пленума на ВСС.

ОТНОСНО: Извършване на оглед на сградата, предоставена безвъзмездно за управление на ВСС, за нуждите на Административен съд гр. Благоевград и Районна прокуратура гр. Благоевград.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

21.1. ПРЕДЛАГА на Главния секретар на Висшия съдебен съвет да командирова инж. Дениза Павлова - главен експерт в дирекция „Управление на собствеността на съдебната власт” и Владимир Димитров - старши експерт - юрист в дирекция „Управление на собствеността на съдебната власт”, които да извършат оглед на предоставената безвъзмездно за управление на ВСС, за нуждите на Административен съд гр. Благоевград и Районна прокуратура гр. Благоевград, сграда.
Да се изготви доклад и предложи проект на решение за следващо заседание на Комисията. Командировката да се извърши със служебен автомобил. 
21.2. ИЗПРАЩА решението по т. 21 от настоящия протокол на Главния секретар на Висшия съдебен съвет.

                     
                                                  ПРЕДСЕДАТЕЛ 
			      	        НА КОМИСИЯТА: /П/

								МИХАИЛ КОЖАРЕВ